
Panevėžio miesto savivaldybės sporto ir su sporto sritimi susijusių renginių organizavimo, finansavimo ir dalyvavimo juose tvarkos aprašo  
2 priedas


(Jungtinės veiklos sutarties forma)


PANEVĖŽIO MIESTO SAVIVALDYBĖS SPORTO IR SU SPORTO SRITIMI SUSIJUSIŲ RENGINIŲ ORGANIZAVIMO JUNGTINĖS VEIKLOS SUTARTIS

20____ m. ________________ __ d. Nr. _____
Panevėžys


	Panevėžio miesto savivaldybės administracija, juridinio asmens kodas 288724610, atstovaujama administracijos direktoriaus (-ės) [vardas, pavardė], veikiančio (-ios) pagal [atstovavimo teisinis pagrindas] (toliau – Atsakingas partneris), ir 
	[juridinio asmens pavadinimas], juridinio asmens kodas [kodas], atstovaujamas (-a) [pareigos, vardas, pavardė], veikiančio (-ios) pagal [atstovavimo teisinis pagrindas] (toliau – Partneris), kartu vadinami Partneriais, sudaro šią jungtinės veiklos sutartį (toliau – Sutartis).

I SKYRIUS
BENDROSIOS NUOSTATOS

	1. Partneriai, kooperuodami savo patirtį, žinias, materialinius ir techninius išteklius, įsipareigoja veikti bendrai, organizuodami ir vykdydami renginį „[įrašyti]“ (toliau – Renginys), kuris vyks Panevėžio miesto teritorijoje:
1.1. adresu [įrašyti]; 
1.2. [įrašyti] dieną (-omis), nuo [įrašyti] iki [įrašyti] val.
	2. Renginio tikslas – [įrašyti]. 
2.1. Pagrindinės veiklos – [įrašyti]. 
2.2. Planuojami rezultatai – [įrašyti]. 
2.3. Renginio įgyvendinimo laikotarpis – nuo [įrašyti] iki [įrašyti].
	3. Sutartis sudaroma vadovaujantis Panevėžio miesto savivaldybės sporto ir su sporto sritimi susijusių renginių organizavimo, finansavimo ir dalyvavimo juose tvarkos aprašu (toliau – Aprašas), patvirtintu Panevėžio miesto savivaldybės tarybos [įrašyti] sprendimu Nr. [įrašyti] „[įrašyti pavadinimą]“, ir Panevėžio miesto savivaldybės mero [įrašyti] potvarkiu Nr. [įrašyti] „[įrašyti pavadinimą]“.
	4. Dėl to paties Renginio atskira Savivaldybės biudžeto lėšų naudojimo sutartis nesudaroma. Šioje Sutartyje nustatomos bendro Renginio organizavimo ir Partneriui pervedamų Savivaldybės biudžeto lėšų naudojimo, atsiskaitymo, kontrolės ir grąžinimo sąlygos.

II SKYRIUS 
PARTNERIŲ ĮSIPAREIGOJIMAI

5. Partneriai įsipareigoja bendradarbiauti tarpusavyje vykdydami šią Sutartį.
6. Atsakingas partneris įsipareigoja:
6.1. Bendradarbiauti su Partneriu visos bendros veiklos vykdymo metu.
6.2. Suteikti Partneriui visą turimą informaciją, kuri reikalinga Sutarčiai vykdyti.
6.3. Skirti Partneriui Savivaldybės mero potvarkiu nustatytą sumą Sutarties 1 ir 2 prieduose numatytoms tinkamoms finansuoti Renginio išlaidoms apmokėti (kai Partneriui piniginis finansavimas neskiriamas, šiame papunktyje nurodoma „netaikoma“).
6.4. Kai taikoma, teisės aktų nustatyta tvarka užtikrinti neatlygintinį naudojimąsi Renginiui reikalingomis patalpomis (kai neatlygintinis naudojimasis patalpomis neužtikrinamas, šiame papunktyje nurodoma „netaikoma“, o Sutarties 6.5, 6.8 ir 6.10 papunkčių nuostatos netaikomos). 
Kai suteikiamos patalpos, nurodoma:
patalpos ir adresas – [įrašyti]; 
valdytojas – [įrašyti]; 
naudojimo pagrindas – [įrašyti]; 
naudojimo data, laikas ir trukmė – [įrašyti].
6.5. Sutarties 6.4 papunktyje nurodytų patalpų naudojimo vertę nustatyti: [įrašyti] Eur. 
Ši vertė apskaičiuojama taip:
Patalpų naudojimo vertės apskaičiavimas: 
patvirtintas nuomos ar naudojimo įkainis – [įrašyti]; 
jį patvirtinęs dokumentas – [įrašyti].
Patalpų naudojimo vertė nereiškia Partneriui pervedamos pinigų sumos (kai neatlygintinis naudojimasis patalpomis neužtikrinamas, šiame papunktyje nurodoma „netaikoma“).
6.6. Sutarties 6.3 papunktyje nustatytus piniginius įsipareigojimus vykdyti iš Savivaldybės biudžeto Sporto programos lėšų (kai Partneriui piniginis finansavimas neskiriamas, šis papunktis ir Sutarties 6.7 papunktis netaikomi).
6.7. Pervesti Partneriui skirtas lėšas į Sutarties VII skyriuje nurodytą Partnerio sąskaitą iki Renginio pradžios, jeigu nėra Apraše ar Sutartyje nustatyto pagrindo mokėjimą sustabdyti.
6.8. Kai taikomas Sutarties 6.4 papunktis, pateikti Partneriui faktiškai suteikto neatlygintinio naudojimosi patalpomis vertės apskaičiavimą ir jį pagrindžiančius dokumentus, reikalingus Sutarties 7.6 papunktyje nurodytai ataskaitai parengti, per 5 darbo dienas nuo Renginio pabaigos, tačiau ne vėliau kaip iki šios ataskaitos pateikimo termino pabaigos.
6.9. Vykdyti šias jam priskirtas Renginio organizavimo funkcijas: [įrašyti]. Kitas Atsakingo partnerio nepiniginis indėlis, jeigu numatytas, – [įrašyti].
6.10. Kai suteikiamos Sutarties 6.4 papunktyje nurodytos patalpos, užtikrinti galimybę Partneriui jomis naudotis sutartu laiku.
7. Partneris įsipareigoja:
7.1. Bendradarbiauti su Atsakingu partneriu visos bendros veiklos vykdymo metu.
7.2. Kartu su Atsakingu partneriu vykdyti Sutarties 1 punkte nurodytą Renginį ir šias Partneriui priskirtas organizavimo funkcijas: [įrašyti]. Kitas Partnerio nepiniginis indėlis, jeigu numatytas, – [įrašyti].
7.3. Naudotis Renginio vieta ir įranga pagal teisę jomis naudotis patvirtinančius dokumentus ir tik Renginiui organizuoti bei vykdyti. Kai naudojamasi Sutarties 6.4 papunktyje nurodytomis patalpomis, laikytis sutarto naudojimo laiko, patalpų valdytojo nustatytų naudojimo sąlygų ir taisyklių. Naudojimosi kita Renginio vieta ar įranga pagrindas ir sąlygos – [įrašyti] (pildoma, kai taikoma).
7.4. Renginio metu būti atsakingas už tvarką, dalyvių saugą ir pirmosios pagalbos suteikimą, užtikrinti patalpų ir perduotos įrangos naudojimą pagal paskirtį, o po Renginio palikti patalpas tvarkingas.
7.5. Per 30 kalendorinių dienų nuo Renginio pabaigos, tačiau ne vėliau kaip per 5 darbo dienas nuo kitų kalendorinių metų pradžios, pateikti Savivaldybės administracijos Sporto skyriui (toliau – Sporto skyrius) el. paštu sporto.skyrius@panevezys.lt Renginio organizavimo ir viešinimo ataskaitą (Sutarties 3 priedas), nurodant įgyvendintas veiklas, pasiektus rezultatus, dalyvių ir auditorijos duomenis bei įgyvendintas viešinimo priemones.
7.6. Per 30 kalendorinių dienų nuo Renginio pabaigos, tačiau ne vėliau kaip per 5 darbo dienas nuo kitų kalendorinių metų pradžios Apskaitos skyriui pateikti Biudžeto išlaidų sąmatos vykdymo ataskaitą pagal 4 priedo formą ir Veiklos išlaidų ataskaitą pagal 5 priedo formą. Ataskaitoje atskirai nurodyti iš Partneriui pervestų Savivaldybės biudžeto lėšų apmokėtas išlaidas ir nepanaudotų Savivaldybės lėšų likutį. Faktiškai suteikto neatlygintinio naudojimosi patalpomis vertė ir jos apskaičiavimas ataskaitoje nurodomi pagal Atsakingo partnerio pateiktus duomenis ir dokumentus.
7.7. Savivaldybės administracijos reikalavimu pateikti informaciją ir dokumentus, susijusius su Sutartyje Partneriui nustatytų funkcijų, įsipareigojimų ir jam priskirtų Renginio išlaidų vykdymu.
7.8. Teisės aktų nustatyta tvarka atlyginti žalą Renginio vietai ar įrangai, už kurią Partneris atsako vykdydamas jam Sutartyje priskirtas funkcijas ir įsipareigojimus.
7.9. Kai Partneriui pervedamos Savivaldybės biudžeto lėšos, visoje su Renginiu susijusioje komunikacijos medžiagoje nurodyti, kad Renginį iš dalies finansuoja Panevėžio miesto savivaldybė, ir teisės aktų nustatyta tvarka naudoti Savivaldybės herbą ir (ar) ženklą. Jeigu Partneris yra nevyriausybinė organizacija ir turi interneto svetainę, joje teisės aktų nustatyta tvarka skelbti informaciją apie įgyvendinamą ir įgyvendintą Renginį bei jo finansavimo šaltinius.
7.10. Savo vardu įsigyti Renginiui reikalingas prekes ir paslaugas, laikantis Partneriui taikomų pirkimų reikalavimų, ir apmokėti jam priskirtas išlaidas pagal patvirtintą sąmatą. Partneriui pervestas Savivaldybės biudžeto lėšas naudoti tik Sutartyje numatytoms tinkamoms Renginio išlaidoms apmokėti ir užtikrinti Sutarties 8 punkte nustatytą piniginį prisidėjimą.
7.11. Parengti ir pateikti Renginiui organizuoti būtinus dokumentus, vykdant Sutarties 10 punkte nustatytus įsipareigojimus.
7.12. Užtikrinti, kad Renginyje nedalyvautų Rusijos Federacijai ar Baltarusijos Respublikai oficialiai atstovaujantys sportininkai ir komandos, o dalyvių ir organizatorių dalyvavimas atitiktų Aprašo 13.3 papunktyje ir 21 punkte nustatytus reikalavimus.
8. Partnerių prisidėjimas nustatomas taip:
8.1. Piniginėmis lėšomis apmokamos tinkamos finansuoti Renginio išlaidos – [įrašyti] Eur. Šią sumą sudaro Partneriui pervedamos Savivaldybės biudžeto lėšos – [įrašyti] Eur ir Partnerio bei jo partnerių (rėmėjų) piniginis prisidėjimas – [įrašyti] Eur.
8.2. Atsakingo partnerio užtikrinamo neatlygintinio naudojimosi patalpomis vertė apskaičiuojama pagal Sutarties 6.5 papunktį ir sąmatose nurodoma atskirai nuo piniginėmis lėšomis apmokamų išlaidų.
8.3. Bendra prisidėjimo dalių apskaičiavimo suma lygi Sutarties 8.1 papunktyje nurodytų piniginių išlaidų ir Sutarties 6.5 papunktyje nustatytos patalpų naudojimo vertės sumai. Atsakingo partnerio prisidėjimą sudaro Partneriui pervedamos Savivaldybės biudžeto lėšos ir, kai taikoma, neatlygintinio naudojimosi patalpomis vertė. Atsakingo partnerio prisidėjimas negali viršyti 70 procentų bendros apskaičiavimo sumos, o Partnerio ir jo partnerių (rėmėjų) piniginis prisidėjimas turi sudaryti ne mažiau kaip 30 procentų šios sumos.
8.4. Tos pačios patalpos tuo pačiu naudojimo laikotarpiu negali būti įskaičiuojamos ir kaip apmokėtos nuomos ar naudojimo išlaidos, ir kaip nepiniginis indėlis. Kitas Partnerių nepiniginis indėlis, kai numatytas, ir jiems priskirtos Renginio organizavimo funkcijos nurodomi Sutarties 6.9 ir 7.2 papunkčiuose. Kitas nepiniginis indėlis į prisidėjimo dalių apskaičiavimą neįtraukiamas.
8.5. Nustatytos prisidėjimo dalys užtikrinamos tiek planuojant Renginį, tiek atsiskaitant už jo įgyvendinimą. Atsiskaitant jos apskaičiuojamos pagal faktiškai apmokėtas ir tinkamomis finansuoti pripažintas išlaidas bei dokumentais pagrįstą faktiškai suteikto neatlygintinio naudojimosi patalpomis vertę. Partneriui pervestos Savivaldybės lėšos neįskaitomos į Partnerio ar jo partnerių (rėmėjų) piniginį prisidėjimą.
8.6. Partnerio ir (ar) jo partnerių (rėmėjų) piniginį prisidėjimą gali sudaryti nuosavos lėšos, piniginė parama, Renginio bilietų ir dalyvių mokesčių pajamos bei kitos teisėtai gautos lėšos, faktiškai panaudotos tinkamoms Renginio išlaidoms apmokėti. Partnerių (rėmėjų) tiesiogiai apmokėtos tinkamos išlaidos įskaitomos, jeigu jos numatytos Renginio sąmatoje ir pagrįstos išlaidas bei apmokėjimą patvirtinančiais dokumentais. Kitų viešųjų finansavimo šaltinių lėšos įskaitomos tik tiek, kiek leidžia jų skyrimo ir naudojimo sąlygos. Pagal Aprašą skiriamos Savivaldybės lėšos į Partnerio ar jo partnerių (rėmėjų) prisidėjimą neįskaitomos.
	9. Savivaldybės biudžeto lėšomis apmokamos tik būtinos, pagrįstos, ekonomiškos, patvirtintoje Renginio sąmatoje numatytos ir tiesiogiai su Renginio organizavimu bei vykdymu susijusios išlaidos, laikantis Aprašo 19, 20 ir 84 punktų nuostatų. Šios išlaidos turi būti patirtos ir apmokėtos nuo Sutarties įsigaliojimo dienos bei pagrįstos apskaitos ir apmokėjimo dokumentais. Tos pačios išlaidos arba jų dalis, jau finansuotos kitomis viešosiomis lėšomis, pakartotinai nefinansuojamos.
10. Kai Renginys yra Lietuvos Respublikos sporto įstatyme apibrėžtas sporto renginys, Partneris parengia Renginio nuostatus ir saugumo taisykles, suderina juos su Atsakingu partneriu ir iki Renginio pradžios patvirtina bei paskelbia viešai. Partneris atsako už privalomų leidimų ir teisę naudotis Renginio vieta patvirtinančių dokumentų gavimą bei pateikimą, policijos informavimą, kai tai privaloma, ir Renginiui taikomų organizavimo bei saugumo reikalavimų vykdymą, laikydamasis teisės aktuose nustatytų terminų. Kai organizuojamas kitas su sporto sritimi susijęs renginys, Partneris užtikrina jo pobūdį atitinkančias saugumo priemones.
11. Kiekvienas Partneris atsako už jam priskirtų funkcijų tinkamą vykdymą ir jam taikomų teisės aktų reikalavimų laikymąsi. Sutartimi negali būti pakeista ar panaikinta teisės aktuose nustatyta Partnerių atsakomybė.
	12. Sporto skyrius koordinuoja Renginio organizavimą ir tikrina veiklų, rezultatų bei viešinimo įsipareigojimų vykdymą. Apskaitos skyrius tikrina Savivaldybės biudžeto lėšų panaudojimą, išlaidų pagrindimą ir apmokėjimą. Partneris pateikia patikrai reikalingą informaciją ir dokumentus, netrukdo atlikti kontrolės.
13. Sporto skyrius ir Apskaitos skyrius pagal kompetenciją ataskaitas patikrina ne vėliau kaip per 20 darbo dienų nuo visų dokumentų gavimo dienos. Nustačius trūkumų, Partneriui vieną kartą nustatomas 5–10 darbo dienų terminas jiems pašalinti. 
	14. Jeigu Renginys vyksta keliais etapais arba jo įgyvendinimo laikotarpis yra ilgesnis, tarpinės ataskaitos pagal Sutarties 3 priedą teikiamos už [įrašyti laikotarpį arba etapą] iki [įrašyti datą]. Galutinis atsiskaitymas atliekamas Sutarties 7.5 ir 7.6 papunkčiuose nustatytais terminais.

III SKYRIUS
SUTARTIES NUTRAUKIMAS

15. Sutartis gali būti nutraukta raštišku Partnerių susitarimu.
16. Sutartis gali būti nutraukta, jeigu:
16.1. Kitas Partneris iš esmės ją pažeidžia.
16.2. Norintis nutraukti Sutartį Partneris dėl svarbių priežasčių nebegali jos vykdyti.
16.3. Partneriai susitaria, kad nė vienas iš jų negali savavališkai, be Sutarties 16.2 papunktyje nurodyto pagrindo, reikalauti nutraukti Sutartį prieš terminą.
16.4. Nutraukus Sutartį, Partnerių atsakomybė už nuostolius, atsiradusius dėl Sutarties pažeidimo ar nutraukimo, nustatoma teisės aktų nustatyta tvarka. Ta pati suma negali būti išieškoma pakartotinai ir kaip grąžintinos Savivaldybės biudžeto lėšos, ir kaip nuostolių atlyginimas.
16.5. Atsakingas partneris, nustatęs Aprašo, Sutarties ar teisės aktų pažeidimą, raštu informuoja Partnerį ir, jeigu pažeidimas gali būti pašalintas, nustato 5–30 darbo dienų terminą jam pašalinti, atsižvelgdamas į pažeidimo pobūdį ir sudėtingumą. Ataskaitų trūkumams pašalinti taikoma Sutarties 13 punkte nustatyta tvarka.
16.6. Kiekvienas Partneris turi teisę Lietuvos Respublikos civiliniame kodekse nustatytais pagrindais ir sąlygomis laikinai sustabdyti su kito Partnerio neįvykdytais ar netinkamai vykdomais įsipareigojimais susijusių savo įsipareigojimų vykdymą. Sustabdymas turi būti pagrįstas, proporcingas pažeidimui ir taikomas tik būtina apimtimi. Apie sustabdymą kitas Partneris nedelsiant informuojamas raštu, nurodant jo pagrindą, sustabdomus įsipareigojimus ir jų vykdymo atnaujinimo sąlygas. Sustabdymas savaime nepratęsia Renginio įgyvendinimo laikotarpio ir nesustabdo Partnerių mokėjimo prievolių tiekėjams pagal su jais sudarytas sutartis. Savivaldybės finansavimui sustabdyti taip pat taikomos Sutarties 16.8 ir 16.11 papunkčių nuostatos.
16.7. Nustačius Apraše nurodytą esminį lėšų naudojimo ar Sutarties pažeidimą, Sporto skyrius surinktą informaciją pateikia darbo grupei. Darbo grupė įvertina pažeidimo pobūdį, aplinkybes ir Partnerio paaiškinimus ir teikia Savivaldybės merui motyvuotą rekomendaciją. Sprendimai dėl finansavimo ir Sutarties nutraukimo priimami Apraše nustatyta tvarka. Kitais atvejais Sutarties nutraukimo klausimai sprendžiami pagal šio skyriaus nuostatas ir teisės aktus.
16.8. Partneriui laiku nepateikus Sutartyje nustatytos privalomos ataskaitos ir esant pagal Sutartį dar nepervestų Savivaldybės biudžeto lėšų, tolesnis šių lėšų pervedimas sustabdomas iki tinkamos ataskaitos pateikimo. Apie mokėjimo sustabdymą ir jo atnaujinimą Partneris informuojamas raštu.
16.9. Jeigu faktinės tinkamos finansuoti Renginio išlaidos, dokumentais pagrįstas Partnerio ir jo partnerių (rėmėjų) piniginis prisidėjimas arba faktiškai suteikto neatlygintinio naudojimosi patalpomis vertė skiriasi nuo planuotų, Savivaldybės finansavimas perskaičiuojamas pagal Aprašo 18.2–18.4 ir 83.2 papunkčius ir Sutarties 8 punktą. Perskaičiuojant vertinamos visos Atsakingo partnerio prisidėjimo dalys. Partneriui paliekamas Savivaldybės finansavimas negali viršyti Sutartimi skirtos sumos ir faktiškai patirtų, apmokėtų bei tinkamomis finansuoti pripažintų iš Savivaldybės lėšų apmokėtų išlaidų. Papildomas Savivaldybės finansavimas neskiriamas, o skirtos lėšos negali būti perkeliamos į kitus biudžetinius metus.
16.10. Nepanaudotas, netinkamai panaudotas, permokėtas ar perskaičiavus finansavimą grąžintinas Savivaldybės biudžeto lėšas Partneris grąžina ne vėliau kaip per 5 darbo dienas nuo Atsakingo partnerio pareikalavimo į Sutarties VII skyriuje nurodytą Savivaldybės administracijos sąskaitą. Pareikalavime nurodomas grąžinimo pagrindas, suma ir jos apskaičiavimas. Nustatytu terminu negrąžintos lėšos išieškomos teisės aktų nustatyta tvarka. Metų pabaigoje nepanaudotos Savivaldybės biudžeto lėšos grąžinamos nelaukiant atskiro pareikalavimo, ne vėliau kaip iki kitų metų sausio 10 dienos, jeigu taikomi teisės aktai nenustato ankstesnio termino. Penkių darbo dienų terminas nuo pareikalavimo negali pratęsti šio termino.
16.11. Kai Partneris yra nevyriausybinė organizacija ir po sprendimo skirti finansavimą atsiranda arba paaiškėja bent viena Lietuvos Respublikos nevyriausybinių organizacijų plėtros įstatymo 10 straipsnio 1 dalyje nurodyta aplinkybė, Atsakingas partneris sustabdo lėšų mokėjimą. Esant šioms aplinkybėms išmokėtos lėšos Atsakingo partnerio pareikalavimu grąžinamos per 5 darbo dienas. Jeigu aplinkybės išnyksta nepasibaigus Renginio įgyvendinimo terminui ir finansavimas ar Sutartis nėra nutraukti, mokėjimas atnaujinamas.
16.12. Nutraukus Sutartį Partnerio pareiga atsiskaityti už gautų Savivaldybės biudžeto lėšų panaudojimą ir grąžinti Sutarties 16.10 papunktyje nurodytas lėšas išlieka.
16.13. Nustačius, kad vienas ar keli planuoti rezultatai nepasiekti, Partneriui suteikiama galimybė pateikti paaiškinimus. Vertinamas nepasiektų rezultatų mastas ir reikšmė Renginio tikslui, priežastys, dėl kurių rezultatai nepasiekti, faktinė įgyvendintų veiklų apimtis, išlaidų tinkamumas ir Partnerio veiksmai. Vien tai, kad kiekybinis rezultatas pasiektas tik iš dalies, savaime nelaikoma visų lėšų panaudojimu ne pagal paskirtį ar esminiu pažeidimu. Sprendimas dėl finansavimo perskaičiavimo ar kitų priemonių motyvuojamas ir turi būti proporcingas nustatytam pažeidimui.

IV SKYRIUS 
SUTARTIES GALIOJIMAS

	17. Sutartis įsigalioja nuo abiejų Partnerių pasirašymo dienos ir galioja iki visiško įsipareigojimų įvykdymo arba Sutarties nutraukimo Sutartyje ar teisės aktuose nustatytais atvejais. Kai Partneriai pasirašo skirtingomis dienomis, įsigaliojimo diena laikoma paskutinio Partnerio pasirašymo diena. Sutarties galiojimas pasibaigus Renginio įgyvendinimo laikotarpiui nesuteikia teisės patirti ar apmokėti naujų tinkamų finansuoti išlaidų.
18. Sutartis surašyta 1 (vienu) egzemplioriumi ir Partnerių pasirašoma kvalifikuotais elektroniniais parašais.

V SKYRIUS
BAIGIAMOSIOS NUOSTATOS

	19. Partneriai saugo vykdant Sutartį gautą informaciją, kurios atskleidimą riboja teisės aktai. Konfidencialumo pareiga netaikoma viešai informacijai, informacijai, skelbiamai vykdant Renginio viešinimo įsipareigojimus ir Aprašo 53, 54 bei 102 punktus, taip pat informacijai, teikiamai Sutarties vykdymo kontrolei ar teisės aktų nustatytais atvejais.
	20. Partneris neturi teisės perduoti savo įsipareigojimų vykdymo trečiajam asmeniui, nesuderinęs to raštu su kitu Partneriu.
21. Sutartis ir jos priedai keičiami rašytiniu Partnerių susitarimu. Atsakingo partnerio vardu pakeitimus pasirašo Savivaldybės administracijos direktorius. Pakeitimai negali pakeisti Sutartyje ir paraiškoje, kai ji buvo teikta, nurodyto Renginio tikslo ir esmės, padidinti Savivaldybės mero potvarkiu skirtos sumos ar sumažinti privalomo Partnerio ir jo partnerių (rėmėjų) piniginio prisidėjimo. Kai konkrečios sąmatos eilutės suma keičiama daugiau kaip 20 procentų, palyginti su Sutartyje patvirtinta tos eilutės suma, Partneris pateikia Savivaldybės administracijos direktoriui motyvuotą prašymą ir patikslintą sąmatą. Susitarimas dėl Sutarties pakeitimo pasirašomas per 10 darbo dienų nuo visų prašymui įvertinti būtinų dokumentų gavimo dienos arba per šį terminą pateikiamas motyvuotas atsisakymas pakeisti Sutartį. Sprendimai dėl finansavimo ar Sutarties nutraukimo priimami Apraše ir Sutarties III skyriuje nustatyta tvarka.
22. Visus Partnerių tarpusavio santykius, atsirandančius iš Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
23. Partneriai vienareikšmiškai pareiškia ir patvirtina, kad laiko visas Sutarties sąlygas teisingomis ir pagrįstomis ir įsipareigoja jų laikytis.
24. Vykdant Sutartį renkami asmens duomenys tvarkomi ir saugomi vadovaujantis asmens duomenų apsaugą reglamentuojančiais teisės aktais ir Aprašo 99–100 punktais. Vykdant Sutartį gauti ir sudaryti dokumentai saugomi teisės aktų nustatyta tvarka ir terminais.

VI SKYRIUS
SUTARTIES PRIEDAI

25. Sutarties priedai yra neatskiriamos jos dalys:
25.1. Renginio organizavimo veiklos išlaidų sąmata (1 priedas);
25.2. Renginio sąmata (2 priedas);
25.3. Renginio organizavimo ir viešinimo ataskaita (3 priedas);
25.4. Biudžeto išlaidų sąmatos vykdymo ataskaita (4 priedas);
25.5. Veiklos išlaidų ataskaita (5 priedas).
VII SKYRIUS
SUTARTIES PARTNERIŲ REKVIZITAI

